Torsdag var som bekendt 13. december, og dermed er det selvfølgelig Luciadag. Noget, som traditionelt bliver fejret med lange optog i hvide kjoler med en Luciabrud i front. Men i Aalborg er det en efterhånden et velkendt fænomen, at et Luciaoptog ikke nødvendigvis behøver at foregå til lands. Torsdag eftermiddag var 33 lysudsmykkede kajakker samlede ved havnefronten i Aalborg til et udsædvanligt Luciaoptog. - Det er fedt at få lov at komme ud og lege, specielt i den her stressede juletid. Det er godt lige at få et break, hvor man har lov bare at være, siger Katrine Balslev, kajakroer fra Aalbæk. Det er fjerde år i træk, at kajakroere fra klubber i hele Nordjylland mødes til Luciaoptog på Limfjorden i Aalborg. - Det er selvfølgelig for at markere Luciadag, men det er også for at møde andre kajakroer og få en god oplevelse i mørket, siger Tue Olesen, der står bag arrangementet. Idéen stammer oprindeligt fra København, hvor det første optog sejlede igennem Nyhavn

Opsummering:
For fjerde år i træk samledes kajakroere fra hele Nordjylland til luciaoptog til søs i Limfjorden ved Aalborg 13. december.